CELEX: 32008R1190
Language: hr
Date: 2008-11-28 00:00:00
Title: Uredba Komisije (EZ) br. 1190/2008 od 28. studenoga 2008. o 101. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima

18/Sv. 006
            
            
               HR
            
            
               Službeni list Europske unije
            
            
               114
            
         32008R1190
   
               L 322/25
            
            
               SLUŽBENI LIST EUROPSKE UNIJE
            
            
               28.11.2008.
            
         
      UREDBA KOMISIJE (EZ) br. 1190/2008
   od 28. studenoga 2008.
   o 101. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima te o stavljanju izvan snage Uredbe Vijeća (EZ) br. 467/2001 o zabrani izvoza određene robe i usluga u Afganistan, pooštravanju zabrane leta i proširivanju zamrzavanja financijskih sredstava i ostalih financijskih izvora u odnosu na afganistanske talibane (1), a posebno njezin članak 7. stavak 1. prvu alineju,
   budući da:
   
               (1)
            
            
               Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i gospodarskih izvora sukladno toj Uredbi.
            
         
               (2)
            
            
               Sud je 3. rujna 2008. (2) odlučio poništiti Uredbu (EZ) 881/2002 u mjeri u kojoj se odnosi na Yassina Abdullaha Kadija i Al Barakaat International Foundation. Sud je istodobno naložio da se Uredba (EZ) br. 881/2002, u mjeri u kojoj se odnosi na gospodina Kadija i Al Barakaat International Foundation, i dalje primjenjuje u razdoblju koje ne može biti dulje od tri mjeseca, počevši od datuma dostave presude. To je razdoblje odobreno kako bi se omogućilo otklanjanje utvrđenih povreda.
            
         
               (3)
            
            
               Radi sukladnosti s presudom Suda, Komisija je sažetke obrazloženja koje je dostavio Odbor za sankcije UN-a za Al-Qaidu i talibane priopćila gospodinu Kadiju i Al Barakaat International Foundation i dala im je priliku da se očituju o tim razlozima kako bi iznijeli svoja stajališta.
            
         
               (4)
            
            
               Komisija je od gospodina Kadija i od Al Barakaat International Foundation zaprimila očitovanja te ih je razmotrila.
            
         
               (5)
            
            
               Popis osoba, skupina i subjekata na koje se primjenjuje zamrzavanje financijskih sredstava i gospodarskih izvora, koji je sastavio Odbor za sankcije UN-a za Al-Qaidu i talibane, uključuje i gospodina Kadija te Al Barakaat International Foundation.
            
         
               (6)
            
            
               Nakon pomnog razmatranja očitovanja zaprimljenog od gospodina Kadija u dopisu od 10. studenoga 2008. i u skladu s preventivnom naravi zamrzavanja financijskih sredstava i gospodarskih izvora, Komisija smatra da je uvrštavanje na popis gospodina Kadija opravdano zbog njegove povezanosti s mrežom Al-Qaidom.
            
         
               (7)
            
            
               Nakon pomnog razmatranja očitovanja zaprimljenog od Al Barakaat International Foundation u dopisu od 9. studenoga 2008. i u skladu s preventivnom naravi zamrzavanja financijskih sredstava i gospodarskih izvora, Komisija smatra da je uvrštavanje na popis Al Barakaat International Foundation opravdano zbog njezine povezanosti s mrežom Al-Qaidom.
            
         
               (8)
            
            
               Gospodin Kadi i Al Barakaat International Foundation trebali bi se stoga dodati u Prilog I.
            
         
               (9)
            
            
               Zbog preventivne naravi i ciljeva zamrzavanja financijskih sredstava i gospodarskih izvora na temelju Uredbe (EZ) br. 881/2002 i zbog potrebe da se zaštite legitimni interesi gospodarskih subjekata koji se oslanjaju na zakonitost ukinute Uredbe, ova bi se Uredba trebala primjenjivati od 30. svibnja 2002.,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu 3. prosinca 2008. Objavljuje se u Službenom listu Europske unije.
   Primjenjuje se od 30. svibnja 2002.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. studenoga 2008.
      
         
            Za Komisiju
         
         Benita FERRERO-WALDNER
         
         
            Članica Komisije
         
      
   
   
      (1)  SL L 139, 29.5.2002., str. 9.
   
      (2)  Presuda u zajedničkom predmetu C-402/05 P i C-415/05 P, Yassin Abdullah Kadi i Al Barakaat International Foundation protiv Vijeća, Izviješća Europskoga suda 2008., str. I-… (još nije objavljeno).
   PRILOG
   Prilog I. Uredbi (EZ) br. 881/2002 mijenja se kako slijedi:
   
               1.
            
            
               Sljedeći unos dodaje se pod naslov „Pravne osobe, skupine i subjekti”:
               „Barakaat International Foundation. Adresa: (a) Poštanski pretinac 4036, Spånga, Stockholm, Švedska; (b) Rinkebytorget 1, 04, Spånga, Švedska.”
            
         
               2.
            
            
               Sljedeći unos dodaje se pod naslov „Fizičke osobe”:
               „Yasin Abdullah Ezzedine Qadi (alias (a) Kadi, Shaykh Yassin Abdullah; (b) Kahdi, Yasin; (c) Yasin Al-Qadi). Datum rođenja: 23.2.1955. Mjesto rođenja: Kairo, Egipat. Državljanstvo: saudijsko. Broj putovnice: (a) B 751550; (b) E 976177 (izdana 6.3.2004., istječe 11.1.2009.). Ostali podaci: Jeddah, Saudijska Arabija.”